**การรับลงทะเบียนผู้มีสิทธิรับเงินเบี้ยยังชีพผู้สูงอายุ ประจำปีงบประมาณ พ.ศ. 2566**

**คนพิการ และผู้ป่วยเอดส์รับเงินเบี้ยยังชีพ ประจำปีงบประมาณ พ.ศ. 2565**

......................................................................

                   ตามที่กระทรวงมหาดไทย ได้ประกาศใช้ระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น พ.ศ. 2552 และที่แก้ไขเพิ่มเติมถึง (ฉบับที่ 2) พ.ศ. 2560 และระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยยังชีพความพิการให้คนพิการขององค์กรปกครองส่วนท้องถิ่น พ.ศ. 2553 และที่แก้ไขเพิ่มเติมถึง (ฉบับที่ 2) พ.ศ. 2559 และระเบียบกระทรวงมหาดไทยว่าด้วยการจ่ายเงินสงเคราะห์เพื่อการยังชีพขององค์กรปกครองส่วนท้องถิ่น พ.ศ. 2548

                   ดังนั้น เพื่อให้การดำเนินการตามนโยบายดังกล่าวเป็นไปอย่างถูกต้อง เรียบร้อย องค์การบริหารส่วนตำบลบางแก้ว จึงขอให้ผู้สูงอายุ ผู้พิการ และผู้ป่วยเอดส์ ที่มีคุณสมบัติตามหลักเกณฑ์ต่อไปนี้ และมีความประสงค์จะขอรับการสงเคราะห์เบี้ยยังชีพผู้สูงอายุ เบี้ยความพิการ และเงินสงเคราะห์เพื่อการยังชีพ ผู้ป่วยเอดส์ ติดต่อยื่นคำร้องขอลงทะเบียนตามวัน เวลา และสถานที่ ณ องค์การบริหารส่วนตำบลบางแก้ว ได้ประกาศกำหนดโดยผู้รับการสงเคราะห์เบี้ยยังชีพ จะต้องมีคุณสมบัติ และดำเนินการดังต่อไปนี้

**1. คุณสมบัติของผู้มีสิทธิจะได้รับเงินเบี้ยยังชีพผู้สูงอายุ คนพิการ และผู้ป่วยเอดส์**

**1.1 คุณสมบัติของผู้มีสิทธิจะได้รับเงินเบี้ยยังชีพผู้สูงอายุ**

1. มีสัญชาติไทย
2. มีภูมิลำเนาอยู่ในเขตองค์การบริหารส่วนตำบลบางแก้วตามทะเบียนบ้าน
3. มีอายุ 60 ปีบริบูรณ์ ในปีงบประมาณ พ.ศ. 2566 ซึ่งนับอายุจนถึงวันที่ 1 กันยายน 2566 (โดยเป็นผู้เกิดก่อนวันที่ 2 กันยายน 2506) สำหรับในกรณีที่ในทะเบียนราษฎร์ไม่ปรากฏวันที่ เดือนเกิด ให้ถือว่าบุคคลนั้นเกิดในวันที่ 1 มกราคมของปีนั้น)
4. ไม่เป็นผู้ได้รับสวัสดิการหรือสิทธิประโยชน์อย่างอื่นใดจากหน่วยงานของรัฐ รัฐวิสาหกิจ หรือองค์กรปกครองส่วนท้องถิ่น ได้แก่

(ก) ผู้รับเงินบำนาญ เบี้ยหวัด บำนาญพิเศษ หรือเงินอื่นใดในลักษณะเดียวกัน

(ข) ผู้สูงอายุที่อยู่ในสถานสงเคราะห์ของรัฐหรือองค์กรปกครองส่วนท้องถิ่น

(ค) ผู้ได้รับเงินเดือน ค่าตอบแทน รายได้ประจำ หรือผลประโยชน์ตอบแทนอย่างอื่นที่รัฐหรือองค์กรปกครองส่วนท้องถิ่น จัดให้เป็นประจำ

          บุคคลตาม (ก) (ข) หรือ (ค) ไม่รวมถึงผู้พิการหรือผู้ป่วยเอดส์ตามระเบียบกระทรวงมหาดไทยว่าด้วยการจ่ายเงินสงเคราะห์เพื่อการยังชีพขององค์กรปกครองส่วนท้องถิ่น พ.ศ. 2548 หรือผู้ที่ได้รับสวัสดิการอื่นตามมติคณะรัฐมนตรี

1. สำหรับผู้ซึ่งต้องขังหรือจำคุกอยู่ในเรือนจำ ทัณฑสถาน หรือสถานที่คุมขังของกรมราชทัณฑ์ ให้มอบอำนาจให้ผู้บัญชาการเรือนจำ ผู้อำนวยการทัณฑสถาน หรือเจ้าหน้าที่ผู้บัญชาการเรือนจำมอบหมายรับลงทะเบียนและนำมายื่นต่อองค์กรปกครองส่วนท้องถิ่น ตามภูมิลำเนาของผู้มีสิทธิ

**1.2 คุณสมบัติของผู้มีสิทธิจะได้รับเงินเบี้ยความพิการ**

  (1) มีสัญชาติไทย

       (2) มีภูมิลำเนาในเขตองค์การบริหารส่วนตำบลบางแก้ว ตามทะเบียนบ้าน

       (3) มีบัตรประจำตัวคนพิการตามกฎหมายว่าด้วยการส่งเสริมคุณภาพชีวิตคนพิการ

       (4) ไม่เป็นบุคคลซึ่งอยู่ในความอุปการะของสถานสงเคราะห์ของรัฐ

**1.3 คุณสมบัติของผู้มีสิทธิจะได้รับเงินสงเคราะห์เบี้ยผู้ป่วยเอดส์**

    (1) เป็นผู้ป่วยเอดส์ที่แพทย์ได้รับรองและทำการวินิจฉัยแล้ว

       (2) มีภูมิลำเนาอยู่ในเขตองค์การบริหารส่วนตำบลบางแก้ว ตามทะเบียนบ้าน

       (3) มีรายได้ไม่เพียงพอแก่การยังชีพหรือถูกทอดทิ้ง หรือขาดผู้อุปการะเลี้ยงดู หรือไม่สามารถประกอบอาชีพเลี้ยงตนเองได้

**2. ขั้นตอนการยื่นคำขอและวิธีการพิจารณาคุณสมบัติผู้มีสิทธิได้รับเงินเบี้ยยังชีพผู้สูงอายุ เบี้ยความพิการ และเบี้ยผู้ป่วยเอดส์**

               ให้ผู้สูงอายุ คนพิการ และผู้ป่วยเอดส์ ที่มีคุณสมบัติดังกล่าวข้างต้น ยื่นคำขอรับเงินเบี้ยยังชีพผู้สูงอายุ เบี้ยความพิการ และเบี้ยผู้ป่วยเอดส์ด้วยตัวเองต่อผู้บริหาร องค์กรปกครองส่วนท้องถิ่นที่ตนเองมีชื่ออยู่ในทะเบียนบ้าน

                  2.1 ผู้สูงอายุ กำหนดรับลงทะเบียนผู้สูงอายุที่ยังไม่เคยลงทะเบียนมาก่อนและผู้สูงอายุย้ายภูมิลำเนาเข้ามาใหม่ในพื้นที่องค์การบริหารส่วนตำบลบางแก้ว แต่ยังไม่ได้ขึ้นทะเบียน โดยได้รับเบี้ยยังชีพในเดือนตุลาคม 2565 เป็นต้นไป หรือได้รับเงินในเดือนถัดไปจากเดือนที่มีอายุครบ 60 ปีบริบูรณ์ (ในปีงบประมาณ 2566) ตามอัตราขั้นบันได คือ อายุ 60 – 69 ปี จำนวน 600 บาท  อายุ 70 – 79 ปี จำนวน 700 บาท  อายุ 80 – 89 ปี จำนวน 800 บาท  และอายุ 90 ปีขึ้นไป จำนวน 1,000 บาท  ให้มายื่นคำขอขึ้นทะเบียน ดังนี้

                    (2.1.1) ตั้งแต่บัดนี้เป็นต้นไป – 30 พฤศจิกายน 2564

                    (2.1.2) ตั้งแต่เดือนมกราคม – กันยายน 2565

               2.2 คนพิการ กำหนดรับลงทะเบียนคนพิการที่ยังไม่เคยลงทะเบียนมาก่อน และคนพิการย้ายภูมิลำเนาเข้ามาใหม่ในพื้นที่องค์การบริหารส่วนตำบลบางแก้ว ที่ได้รับการประกาศถอดถอนรับเบี้ยความพิการจากท้องถิ่นเดิมเรียบร้อยแล้ว โดยลงทะเบียนในเดือนใดจะได้รับเงินเบี้ยยังชีพในเดือนถัดไป โดยคนพิการมีอายุ 18 ปีขึ้นไป ได้รับเบี้ยความพิการ คนละ 800 บาทต่อเดือน (ตามมติคณะรัฐมนตรี เมื่อวันที่ 25 พฤศจิกายน พ.ศ. 2557) และคนพิการที่มีอายุต่ำกว่า 18 ปี คนละ 1,000 บาทต่อเดือน (ตามมติคณะรัฐมนตรี เมื่อวันที่ 28 เมษายน 2563)

                  2.3 ผู้ป่วยเอดส์ กำหนดรับลงทะเบียนผู้ป่วยเอดส์ที่ยังไม่เคยลงทะเบียนมาก่อน และผู้ป่วยเอดส์ ย้ายภูมิลำเนาเข้ามาใหม่ในพื้นที่องค์การบริหารส่วนตำบลบางแก้ว ที่ได้รับการประกาศถอดถอนรับเบี้ยผู้ป่วยเอดส์จากท้องถิ่นเดิมเรียบร้อยแล้ว โดยลงทะเบียนในเดือนใดจะได้รับเงินเบี้ยยังชีพในเดือนถัดไปในอัตรา 500 บาท

**3. หลักฐานประกอบคำขอลงทะเบียนผู้สูงอายุ ผู้พิการ และผู้ป่วยเอดส์**

(1) บัตรประจำตัวประชาชน หรือบัตรอื่นที่ออกโดยหน่วยงานของรัฐที่มีรูปถ่าย

                             (2) บัตรประจำตัวคนพิการ (เฉพาะคนพิการ)

                             (3) ทะเบียนบ้านฉบับเจ้าบ้าน

                             (4) ใบรับรองแพทย์ (เฉพาะผู้ป่วยเอดส์)

                             (5) สมุดบัญชีเงินฝาก (ธกส.สาขาละอุ่นหรือภายในจังหวัดระนอง)

                             ในกรณีมีความจำเป็นที่ไม่สามารถมาลงทะเบียนได้ ผู้สูงอายุ คนพิการ และผู้ป่วยเอดส์ สามารถมอบอำนาจเป็นลายลักษณ์อักษรให้ผู้อื่นเป็นผู้ยื่นคำขอลงทะเบียนยังชีพผู้สูงอายุ เบี้ยความพิการ และเงินสงเคราะห์เพื่อการยังชีพผู้ป่วยเอดส์แทน